ala vaikunthapurramulo ramuloo ramulaa most viewed south indian song in 24 hours
సౌత్‌లో నెంబర్‌ వన్‌.. రికార్డ్‌లు సృష్టిస్తున్న `రాములో రాములా`!
దీపావళి కానుకగా రిలీజ్‌ అయిన అల్లు అర్జున్‌ అల వైకుంఠపురములో సాంగ్‌ యూబ్యూట్‌లో దుమ్ము రేపుతోంది. రాములో రాములా అంటూ సాగే ఈ మాస్‌ బీట్‌ పాట సౌత్‌లో 24 గంటల్లో అత్యధిక మంది వీక్షించిన పాటగా రికార్డ్‌ సృష్టించింది.
Samayam Telugu | Updated:
Oct 28, 2019, 12:48PM IST
స్టైలిష్ స్టార్‌ అల్లు అర్జున్‌ , మాటల మాంత్రికుడు త్రివిక్రమ్‌ శ్రీనివాస్‌ దర్శకత్వంలో తెరకెక్కుతున్న తాజా చిత్రం అల వైకుంఠపురములో . త్రివిక్రమ్‌ మార్క్‌ ఫ్యామిలీ ఎంటర్‌టైనర్‌గా తెరకెక్కుతున్న ఈ సినిమాలో బన్నీకి జోడిగా పూజా హెగ్డే నటిస్తోంది. చిత్రీకరణ చివరి దశకు చేరుకున్న ఈ సినిమాను 2020 సంక్రాంతి కానుకగా జనవరి 12న రిలీజ్ చేసేందుకు ప్లాన్ చేస్తున్నారు.
ఇప్పటికే ప్రమోషన్‌ కార్యక్రమాలు ప్రారంభించిన చిత్రయూనిట్‌. రెండు పాటలను రిలీజ్ చేశారు. తొలి పాట సామజవరగమన ఇప్పటికీ టాప్‌లో ట్రెండ్ అవుతుండగా లేటెస్ట్ సెన్సేషన్‌ రాములో రాములా యూట్యూ్‌బ్‌ రికార్డ్‌లను బ్రేక్‌ చేస్తోంది. దీపావళి సందర్భంగా శనివారం విడుదల చేసిన ఈ పాట 24 గంటల్లో 8.3 మిలియన్ల (83 లక్షల) వ్యూస్‌ సాధించి రికార్డ్ సృష్టించింది. లైక్స్‌ విషయంలోనూ రాములో రాములా రికార్డ్‌ల మీద రికార్డ్‌లు సృష్టిస్తోంది. ఈ పాటకు ఇప్పటి వరకు 3లక్షల 40 వేలకు పైగా లైక్స్‌ వచ్చాయి.